b'\n_START_ARTICLE_\nErich K\xc3\xb5lar\n_START_PARAGRAPH_\nErich K\xc3\xb5lar (aastani 1936 K\xc3\xb6hler; s\xc3\xbcndinud 18. mail 1924 Tallinnas) on eesti dirigent._NEWLINE_Ta l\xc3\xb5petas 1951 Tallinna Riikliku Konservatooriumi Roman Matsovi dirigeerimisklassi. Ta on m\xc3\xa4nginud ERSOs l\xc3\xb6\xc3\xb6kpille, olnud muusika\xc3\xb5petaja Tallinnas ja Tartus. _NEWLINE_Ta oli aastatel 1951\xe2\x80\x931957 asumisel Kirovi oblastis._NEWLINE_1957. aastast oli ta Vanemuise dirigent, sealhulgas 1958\xe2\x80\x931980 ja 1981\xe2\x80\x931984 peadirigent._NEWLINE_Esimene ooper, mida ta juhatas, oli Carl Maria von Weberi "N\xc3\xb5idk\xc3\xbctt". Kokku on ta juhatanud \xc3\xbcle 70 lavastuse, nii oopereid, operette, muusikale kui ka ballette. Ta on teinud draamalavastustele muusikalisi kujundusi ning t\xc3\xb5lkinud laulutekste. Ta taastas 1950-ndate l\xc3\xb5pul Vanemuise s\xc3\xbcmfooniakontsertide traditsiooni.\n_START_SECTION_\nIsiklikku\n_START_PARAGRAPH_\nErich K\xc3\xb5lar on olnud kaks korda abielus. Tema esimene abikaasa oli Leelo K\xc3\xb5lar; nende lapsed on/olid Ele K\xc3\xb5lar, Kaja K\xc3\xb5lar ja Paap K\xc3\xb5lar. Teine abikaasa on Elena Poznjak ja neil on poeg Margo K\xc3\xb5lar.'